Téma týždňa: ,,Moja mamička, otecko...moja rodina“ /od 11.05.2020- 15.05.2020/

Včera sme oslavovali Deň matiek, našim mamičkám ,oteckom a celej rodine sa tento týždeň budeme venovať. Cieľom je priblížiť deťom domov ako miesto lásky, istoty a bezpečia, ako miesto získavania prvých poznatkov, sociálnych kontaktov a kladných vzťahov v rodine.

A keďže mamičky mali sviatok, tak im budeme celý týždeň pomáhať. Nebudú sa s nami ,,hrať“, ale my im pomôžeme s domácimi prácami. Tento týždeň ich necháme oddychovať...

|  |  |
| --- | --- |
| Pondelok: | 11.05.2020 |
| Čo je našim cieľom:  Čo majú deti zvládnuť: | Zo skupiny objektov vybrať všetky objekty s danou vlastnosťou  /farba, tvar, veľkosť, materiál/ |
| Pomôcky: | kuchynský riad, utierka, |

*,,Ty si moja mamička, dám Ti božtek na líčka. Usadím ťa na stoličku, teraz vypi si kávičku! Ja ti dneska pomáham, všetok riad poutieram.“* Prečítajte deťom, môžu s vami rozprávať.

Činnosť: Po raňajkách, keď bude umytý riad posadíte mamičku na stoličku a vy-deti poutierate riad, podľa toho ako Vám mamka povie: poutieraj všetky veci, ktoré sú zo skla, z kovu, z umelej hmoty, z dreva, z porcelánu. Poutieraj veľké taniere, malé taniere. Mamka nám bude postupne hovoriť, čo máme utierať a odkladať a bude dávať pozor, či pracujeme správne. Keď poutierate riad, dokončíte prácu, dáte mamke pusinku.

|  |  |
| --- | --- |
| Utorok: | 12.05.2020 |
| Čo je našim cieľom:  Čo majú deti zvládnuť: | Vyslovovať správne, zreteľne a plynule všetky hlásky a hláskové skupiny. |
| Pomôcky: | drevené denko, drevená vareška, miska,/alebo hrniec/, dva príborové nožíky |

Činnosť: . / Ráno môžete predtým opäť sledovať Rapotáčik na TV Jojko /8.40-8.50.hod/ V tejto činnosti sa zameriame na precvičenie hovoridiel u detí, na to, aby správne, zreteľne a primerane nahlas vyslovovali hlásky, skupiny hlások. Je vhodné, aby deti nemali nič v ústach , prípadne mali vyfúkané nošteky. Činnosť realizujeme v kuchyni/počas varenia mamičiek/, deti sedia za stolom, kde majú pripravené pomôcky./ktorými budú deti rytmizovať *známe jednoduché riekanky:*

*Varila myšička kašičku, v maľovanom hrnčíčku... deti si zoberú drevenú varešku a miešajú ňou v miske./opakovať 2x/. Potom znázorňujú ako jedia kašičku, mliaskajú, olizujú varešku, prežúvajú kašu.*

*Rež, rež drevo rež, len sa pílkou neporež, ží-žu, ží-žu,ží-žu,ží-žu, len sa pílkou neporež.* Deti znázorňujú rezanie dreva s vareškou šúchajú po /postavenom/denku. Deti si to držia.Tak isto opakovať 2-3x. mamička pravdaže rozpráva s nimi. Pre spestrenie činnosti im môžete dať podľa vlastného uváženia niečo nakrájať, aby sa neporanili/budú sa tešiť že varia s vami./

Keď im dáte napríklad zemiak tak to vsuniete do riekanky, rež ,rež zemiak rež...ale najskôr riekanku povedia ale krájať naozaj budú bez rozprávania, aby sa sústredili a neporezali sa.

*Jeden kováč koňa kuje, koľko klincov potrebuje- jeden, dva, tri povedz mi to ty.* Deti jemne klepkajú príborovými nožmi o seba a recitujú, rytmizujú. Opakovať 2x.

*Adam v škole nesedel, abecedu nevedel. Prišli k nemu líšky, čítali mu z knižky.* Deti rytmizujú podľa vlastného výberu pomôcok.

*Bľačia ovce za rána, bača pečie barana. Babke tečú slinky, na kus baraninky. Deti opakujú 2x.*

*Cmúľal by som, nemám čo, dajteže mi voľačo. Že so dobrý chlapec, dajte hrozna strapec./2x/.*

Za odmenu dajte detičkám cmúľať niečo sladké...

|  |  |
| --- | --- |
| Streda: | 13.05.2020 |
| Čo je naším cieľom: | Podľa návrhu, schémy, predlohy zhotoviť daný predmet. |
| Pomôcky: | Chlebík/sendvič/, rôzna zelenina, príborový nožík na maslo |

Činnosť: Dnes deti pripravia raňajky pre celú rodinu, pre každého člena, spočítajú si počet a pripravia jeden plátok pre každého. Deťom pripravíme vopred zeleninu/umyjeme/a ostatné igrediencie. Môžu použiť vlastnú fantáziu, alebo podľa obrázkov, ktoré posielam. Dobrú chuť moja rodinka.



|  |  |
| --- | --- |
| Štvrtok 14.05.2020 |  |
| Čo je našim cieľom:  /Čo majú deti zvládnuť/ | Vymenovať členov svojej blízkej rodiny, identifikovať príbuzenské vzťahy |
| Pomôcky | fotografie rodiny, baliaci papier, fixy, lepidlo |

Činnosť rodičov a detí: Dneska si spoločne budeme prezerať fotografie Vašej rodiny. Nech deti pomenujú členov rodiny, nielen menom ale aj vzťahom-strýko, babka, teta....Potom si spoločne nakreslite na baliaci papier veľký strom-Rodostrom, do ktorého budete umiestňovať a lepiť fotografie rodiny podľa hierarchie. Doprostriedku mamka, ocko. Pod nich fotografie detí a na konáriky členov ostatnej širšej rodiny. Potom si spoločne výtvor Rodostrom zaveste do izby a ukážte odfoťte aj starým rodičom/.Ak nemáte veľký papier Rodostrom si môžete vytvoriť aj na dverách/nakreslite kriedou strom, alebo nalepte strom z maliarskej žltej pásky/, potom lepiacou priesvitnou páskou nalepte fotografie. Nad strom napíšte Víta vás rodina......

|  |  |
| --- | --- |
| Piatok: | 15.05.2020 |
| Čo je našim cieľom: | Kresliť postavu- Mamičku |
| Pomôcky: | biely papier, farbičky |

Činnosť: poproste svoje deti, aby Vás nakreslili na výšku papiera/Tvár a celú postavu/. Ukážte sa im celá, pomenujte svoje časti tela,nech na nič nezabudnú. Podporte ich , aby si všímali aj detaily na vašej tvári/obočie, mihalnice.../nech vás nakreslia akoby to bola fotografia. Obrázok si nechajte na chladničke ... Ďakujeme mamičky, že sa venujete a učíte svoje deti doma.